CELEX: E2011P0010
Language: fi
Date: 2011-08-29 00:00:00
Title: Hurtigruten ASA:n 29 päivänä elokuuta 2011 EFTAn valvontaviranomaista vastaan nostama kanne (Asia E-10/11)

10.11.2011   
            
            
               FI
            
            
               Euroopan unionin virallinen lehti
            
            
               C 325/6
            
         Hurtigruten ASA:n 29 päivänä elokuuta 2011 EFTAn valvontaviranomaista vastaan nostama kanne
   (Asia E-10/11)
   2011/C 325/03
   Hurtigruten ASA, asiamiehinään asianajaja Siri Teigum ja asianajaja Odd Stemsrud asianajotoimistosta Advokatfirmaet Thommessen AS, Haakon VIIs gate 10, 0116 Oslo, Norja, on nostanut 29 päivänä elokuuta 2011 EFTAn tuomioistuimessa kanteen EFTAn valvontaviranomaista vastaan.
   Kantaja pyytää EFTAn tuomioistuinta
   
               1)
            
            
               kumoamaan EFTAn valvontaviranomaisen 29 päivänä kesäkuuta 2011 antaman päätöksen N:o 205/11/KOL Hurtigruten-palvelun lisäsopimuksesta;
            
         
               2)
            
            
               tai vaihtoehtoisesti julistamaan mitättömäksi EFTAn valvontaviranomaisen 29 päivänä kesäkuuta 2011 antaman päätöksen N:o 205/11/KOL 2, 3 ja 4 artiklan siltä osin kuin niissä määrätään kyseisen päätöksen 1 artiklassa mainitun tuen takaisinperinnästä; ja
            
         
               3)
            
            
               määräämään EFTAn valvontaviranomaisen vastaamaan omista kuluistaan ja maksamaan Hurtigruten ASA:n kulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantaja, Hurtigruten ASA, on Norjassa ja ulkomailla matkailu- ja kuljetustoimintaa harjoittava osakeyhtiö.
            
         
               —
            
            
               Norjan viranomaiset ilmoittivat 28 päivänä marraskuuta 2008 EFTAn valvontaviranomaiselle Norjan viranomaisten ja Hurtigruten ASA:n välisistä, Bergenin ja Kirkkoniemen välisten liikennepalvelujen hankintaa koskevista uusista sopimusneuvotteluista Norjassa. EFTAn valvontaviranomainen ilmoitti 14 päivänä heinäkuuta 2010 Norjan viranomaisille aloittavansa valvonta- ja tuomioistuinsopimuksen pöytäkirjan 3 I osassa olevan 1 artiklan 2 kohdassa tarkoitetun muodollisen tutkintamenettelyn, joka koskee Hurtigrutenille maksettuja lisämaksuja vuonna 2008.
            
         
               —
            
            
               Päätöksellä N:o 205/11/KOL EFTAn valvontaviranomainen päätti, että lisäsopimus oli valtiontukea, joka ei sovellu ETA-sopimuksen 61 artiklan 1 kohdassa tarkoitettuun ETA-sopimuksen toimintaan, sillä siinä on kyse julkisesta palvelusta maksettavista ylisuurista korvauksista.
            
         
               —
            
            
               Kantaja väittää muun muassa, että EFTAn valvontaviranomainen on perustanut riidanalaisen päätöksen ilmeisiin oikeudellisiin virheisiin ja/tai arviointivirheisiin, joissa on kyse
               
                           —
                        
                        
                           ETA-sopimuksen 59 artiklan 2 kohdassa tarkoitetusta Norjan hallituksen oikeudesta varmistaa, että yleisiin taloudellisiin tarkoituksiin liittyvien palvelujen tuottamisesta vastaavien yritysten toimintaa ei estetä niiden toiminnan jatkuvuuden ollessa uhattuna, ja näissä olosuhteissa myönnettäväksi sallitusta korvauksen tasosta;
                        
                     
                           —
                        
                        
                           ETA-sopimuksen 61 artiklan 1 kohdasta ja Altmark-tuomiossa luoduista puitteista sekä päätöksen myöhemmästä täytäntöönpanosta;
                        
                     
                           —
                        
                        
                           ETA-sopimuksen 61 artiklan 3 kohdasta ja valtiontuesta vaikeuksissa olevien yritysten pelastamiseksi ja rakenneuudistukseksi annettujen suuntaviivojen soveltamisesta; ja
                        
                     
                           —
                        
                        
                           että päätös on kumottava, koska EFTAn valvontaviranomainen ei esittänyt perusteluja päätökselleen kuten valvonta- ja tuomioistuinsopimuksen 16 artiklassa vaaditaan, hyvän hallinnon periaatetta loukattiin, huolellisuusvelvoite laiminlyötiin, oikeusperusta valvonta- ja tuomioistuinsopimuksen pöytäkirjassa 3 puuttui ja/tai oikeusvarmuuden periaatetta loukattiin.